Mediaverklaring: Kersliggiefees vir Piet Potgieter Tehuis breek weer aan – Ons Tuis | OTMT | Retirement Homes
Ons Tuis | OTMT | Retirement Homes > nuus > Mediaverklaring: Kersliggiefees vir Piet Potgieter Tehuis breek weer aan
Mediaverklaring: Kersliggiefees vir Piet Potgieter Tehuis breek weer aan
Die uiters gewilde jaarlikse Kersliggiefees ten bate van die *Piet Potgieter tehuis vir bejaardes sal weer op van 30 November die inwoners van Mokopane (Potgietersrus) in die Kersluim kry.
Die Kersliggiefees word van Saterdag 30 November tot 12 Desember aangebied. Die Kersmark (30 November) begin om 14:00 en is propvol aktiwiteite wat vertonings van lyndansers, ‘n hondeskool, volksangers, Dansmuis en die kunstenaars Thys Gouws en Rudi Muller insluit.
Afgesien van verskeie kosstalletjies met pannekoek, varkburgers en pap en kaiings, is daar ook ‘n kinderspeelarea beskikbaar. Die kersliggies word aangeskakel sodra dit donker genoeg is. ‘n Donasie van R10 per persoon word by die hek gevra. Op 3 Desember om 18:30 word die “Laat jou liggie skyn”-produksie vir kinders tussen drie en agt jaar deur Interactive Produksie aangebied teen R30 per persoon.
Kom geniet die Kersliggiefees ten bate van bejaardes:
Datum: Saterdag, 30 November 2019 tot Donderdag, 12 Desember 2019
Plek: Mokopane, Limpopo
Navrae: Mariana van Tonder – 015 491 6314 / 082 804 6854 of marianavt@otmt.org
Mariana van Tonder – Bestuurder: Piet Potgieter Tehuis
Sel: 082 804 6854
*Die Piet Potgieter Tehuis is deel van die Ons Tuis fasiliteite met agt tehuise onder een
vaandel. Piet Potgieter Tehuis bied ‘n 24-uur allesomvattende diens vir 78 verswakte
bejaardes, waarvan 28 demensie of Alzheimer se siekte het. Die aftreeoord maak in totaal
voorsiening vir die huisvesting van 210 bejaardes.
MEDIAVERKLARING: Ons Tuis Monument Dienssentrum in Danville steun bejaardes met Borg ‘n Ete-veldtog Previous
Andries-Marie Oosthuizen Tehuis bied Ouer-Kinddag teen eensaamheid aan Next